Marmaray
41°01′09″N 028°59′48″E﻿ / ﻿41.01917°N 28.99667°E﻿ / 41.01917; 28.99667 Marmaray (Marmar + tur. ray — „rels“ soʻzlaridan) Turkiyaning Istanbul shahridagi temir yoʻl transporti loyihasidir. U Bosfor boʻgʻozi ostidan oʻtgan temir yoʻl tunneli qurilishi va Yevropa tomondagi Halkalıdan Marmar dengizi boʻylab Osiyo tomondagi Gebzegacha yotqizilgan mavjud shahar temir yoʻlini zamonaviylashtirishdan iborat. Loyihaga shuningdek yangi temir yoʻl transport sostavlari xarid qilish ham kiradi. Qurilish 2004-yili boshlanib, 2009-yil aprelida yakunlanishi rejalashtirilgan edi. Qurilish davomida qazib olingan bir necha arxeologik topilmalar tufayli bu muddat surildi va tunnel 2013-yil 29-oktabrida ochildi.